Решение на Общия съд от 20 декември 2023 г. — Transport Werk/EUIPO – Haus & Grund Deutschland (Haus & Grund)
(Дело T-779/22)1
(Марка на Европейския съюз – Производство за обявяване на недействителност – Словна марка на Европейския съюз „Haus & Grund“ – Основания за абсолютна недействителност – Описателен характер – Отличителен характер – Член 7, параграф 1, букви б) и в), и член 51, параграф 1, буква а) от Регламент (ЕО) № 40/94 [понастоящем член 7, параграф 1, букви б) и в), и член 59, параграф 1, буква а) от Регламент (ЕС) 2017/1001])
Език на производството: немски
Страни
Жалбоподател: Transport Werk GmbH (Офенбах на Майн, Германия) (представител: D. Donath, адвокат)
Ответник: Служба на Европейския съюз за интелектуална собственост (представител: M. Eberl)
Друга страна в производството пред апелативния състав на EUIPO, встъпила в производството пред Общия съд: Haus & Grund Deutschland Zentralverband der Deutschen Haus-, Wohnungs- und Grundeigentümer eV (Берлин, Германия) (представител: K. Welkerling, адвокат)
Предмет
С жалбата си на основание член 263 ДФЕС жалбоподателят иска отмяната на решението на пети апелативен състав на Службата на Европейския съюз за интелектуална собственост (EUIPO) от 26 октомври 2022 г. (преписка R 84/2022-5)
Диспозитив
Отменя решението на пети апелативен състав на Службата на Европейския съюз за интелектуална собственост (EUIPO) от 26 октомври 2022 г. (преписка R 84/2022 5) в частта му, в която се отхвърля жалбата срещу решението на отдела по отмяна от 29 ноември 2021 г. относно словната марка на Европейския съюз „Haus & Grund“ що се отнася до „носители на данни; компютърен софтуер за придобиване, продажба, управление, отдаване под наем, изграждане и стопанисване на сгради, съоръжения и оборудване“, спадащи към клас 9, „сделки с недвижимо имущество; експертни становища в застрахователната дейност, при финансовите сделки, сделките с недвижимо имущество и паричните сделки“, спадащи към клас 36, и „експертни технически становища; технически консултации; създаване на компютърен софтуер за придобиване, продажба, отдаване под наем, изграждане, управление и стопанисване на сгради, съоръжения и оборудване; създаване на компютърен софтуер за оптимизиране на експлоатацията, рентабилността, използването, предлагането и запазването на стойността на недвижими имоти и съоръжения“, спадащи към клас 42 по смисъла на ревизираната и изменена Ницска спогодба относно международната класификация на стоките и услугите за регистрация на марки от 15 юни 1957 г.
Отхвърля жалбата в останалата ѝ част.
Всяка страна понася направените от нея съдебни разноски.
____________
1     ОВ C 45, 6.2.2023 г.